والله يا صديقي أنا بلجألكو في المواقف دي عشان أخاف على ديني وأخاف إن الشك يأخذ حجم أكبر من المعتاد.. يعني الموضوع مفيهوش إقناع بالعقل أصلًا هو الكافر أقل من المسلم ويترتب على دة أحكام تفضيل كتيرة!
مش مسألة مافيهوش إقناع بالعقل ، الإقناع بالعقل بييجي قبل الخطوة دي بشوية.  لكن طول ما وصلنا لأحكام الإسلام نفسه ، فمش لازم نقتنع بالعقل لو إحنا مش مقتنعين ( وأنا شخصيًا مقتنع تمامًا ومش شايف في دا أي غضاضة)  بس هأفهمك أهه : الكافر أقل من المسلم؟  آه ، أقل منه.  ليه هو أقل منه؟  عشان الحق مش زي الباطل ، مش كده؟  وطالما أنت مؤمن إن الإسلام حق ، وما سواه باطل ، يبقى ما ينفعش تسوّي ما بينهم ..  فطالما إحنا واقفين عند نقطة إن "الإسلام حق" ، و"الله هو الذي له حق الحكم في الدماء والأموال والأعراض" .. إلخ.  يبقى خلاص ، موضوع عقلاني تمامًا أهه. فهي في نقطة بنوصل لها بعدين بنقول : سمعنا وأطعنا ، دا حكم ربنا سبحانه وتعالى. زي النقطة اللي إنت بتتكلم فيها : ربنا هو اللي قال لنا أن الكافر أقل من المسلم في الرتبة ، وأن دم المسلم لا يعادل دم الكافر.  بس كده.  طالما انت متيقن من صدقه ، يبقى الموضوع عندك محسوم ، باختصار شديد ، ودا موقف عقلاني جدًا.